આવા બધા ઘટનાક્રમ વેળા આપણે અને આસપાસના સંબંધિત સ્વજનો કે અન્યો વિચલિત થઈ જઈએ. સારી માઠી ઘટનામાં સુખ-દુઃખની ગહન અનુભૂતિ થાય એ જ તર્જમાં react કરી દેવાય. ક્યારેક હરખનાં તો ક્યારેક દુઃખના આંસુ આંખોને ટોડલે તગતગી જાય, અને એમ બનવું સ્વાભાવિક જ છે ને! ભાઈ, માણસ છીએ તો તેમાં involved તો થવાય જ અને involved થઈએ તો react પણ થવાય. ક્યારેક કોઈ પર અમથું અમથું વહાલ આવે અને ગમે તેટલું વરસી નાખીએ તોય રાજીપો રેલમછેલ જ રહે. ક્યારેક વળી સકારણ / અકારણ ખીજ ચડી જાય અને ગમે તેટલો ગુસ્સો ઠાલવીએ છતાં ભીતરનો લાવા ઠરવાનું નામ જ ન લે.